এবার ছাত্রীদের বিরুদ্ধে RAGGING-এর অভিযোগ উঠল খাস কলকাতার বুকে। RAGGING-এর অভিযোগটি করেছেন ভিন রাজ্যের দুই ছাত্রী। ঘটনাটি ঘটেছে তারাতলার মেরিন ইনস্টিটিউটে।
 ওয়েব ডেস্ক: এবার ছাত্রীদের বিরুদ্ধে RAGGING-এর অভিযোগ উঠল খাস কলকাতার বুকে। RAGGING-এর অভিযোগটি করেছেন ভিন রাজ্যের দুই ছাত্রী। ঘটনাটি ঘটেছে তারাতলার মেরিন ইনস্টিটিউটে। দিল্লির বাসিন্দা প্রথম বর্ষের ওই দুই ছাত্রীকে হস্টেলের ঘরে জোর করে আটকে রেখে মারধর এবং যৌন নিগ্রহ করা হয় বলে অভিযোগ। অভিযোগের তির মেরিন ইনস্টিটিউটের দ্বিতীয় বর্ষের দুই ছাত্রী আয়ূষি কোনার এবং আয়ূষি শর্মার বিরুদ্ধে। গত বুধবার আক্রান্ত ছাত্রীরা পরিবারের লোকদের বিষয়টি জানান। এরপরই কলেজের অ্যান্টি RAGGING সেলে অভিযোগ জমা পড়ে। অভিযোগ খতিয়ে দেখে দ্বিতীয় বর্ষের ওই দুই ছাত্রীকে সাসপেন্ড করেছে কলেজ কর্তৃপক্ষ। দুজনের বিরুদ্ধে মেরিন ইনস্টিটিউটের তরফে তারাতলা থানাতেও অভিযোগ দায়ের করা হয়েছে। অভিযুক্ত দুই ছাত্রীর বিরুদ্ধে জোর করে আটকে রাখা, মারধর, ষড়যন্ত্র এবং RAGGING প্রতিরোধ আইনে মামলা রুজু করেছে পুলিস।